油潑扯麵

油潑扯麵，陝西當地嗌「麵」，係陝西關中地區流行嘅傳統風味麵食，屬扯麵，通過搓、抻、捹、扯呢啲步驟嚟整，麵又闊又厚，似「褲頭帶」，口感勁，食之前放各種「臊」或「辣嘢」而令味道又辣又香。佢喺關中十大怪有「扯麵像褲頭帶」嘅稱呼。

係書寫最複雜、筆劃最多嘅中文字，最常見字型係58畫，另有寫法有成71畫。

讀音同字型

讀音來源 

關於字嘅讀音來源講法好多，民間有七種講法，大多數都圍繞擬聲，其中五中都係整嗰時出「BiángBiang」聲而出現，亦有啲話喺古代洗衫時用棍搏衫時出嘅聲，或者由古文獻成日出現嘅「餅」字轉成兒化音而嚟。

字型同歌謠 
麵喺陝西關中地區廣泛流傳，各地傳統寫法唔一樣，衍生出十幾種寫法。各種寫法筆劃，最少嘅五十四劃，最多嘅有七十一劃以上。對應字，民間流傳有歌謠對應寫法，但各地亦流傳有唔同版本。

以「六書」理論嚟講，字屬會意造字。

此外，關中亦有少數人將佢寫成「奤」字，好明顯話成麵比較闊，但發音都讀「biáng」。

爲方便記住「𰻝」字，民間流傳對應寫法嘅歌謠，歌謠基本解釋如下：

不過，歌謠喺各地流傳嘅版本都不盡相同。下表顯示了呢個字嘅一啲字形同埋歌謠。

字型構造同歌謠出處 
字型構造概括咗油潑扯麵嘅特性，體現咗原料、調料、製作工藝、辛勤操作、食客感受等，話陝西啲人心底好大、大苦大樂嘅性格氣質，映射咗山川嘅地理同世態而組成陝西特色嘅飲食文化。

字嘅部件可以連到去唔同嘅內容嚟解讀：

整麺過程 
 「穴」：揣麵。
當地人多數用瓷盆嚟揣。
 「言」：「鹽」。
揣麵過程入面要用鹽。
 「九」：好耐
揣完麵之後，放半日咁耐。
 「幺」或「糸」字型，即「絞」，指搋後嘅麵團需要反複搓，先能筋道。
 「工」字型，指「功夫」，指製作過程中所嘅工夫。
 「馬」字型，代指「一馬平川」，指麵條十分闊，猶如褲頭帶。
 「長」字型，指麵條唔凈係闊，而且長。
 「月」字型，即「肉」，麵之中可放入肉做調味。
 「刂」、「戈」、「寸」、「丁」等字型，指用菜刀切，可特指關中地區嘅切麵刀。
 「心」字型，指一心一意。
 「辶」字型，即「噦」，即「車車」，古咸陽成日見嘅車。

秦人文化構造字型 
陝西國際商貿學院教授傅功振稱，字各部份表示咗秦人文化元素 。
 「穴」字型，指渭河流域嘅秦人，古代穴居。
 「言」字型，指「鹽」，為百味之祖，秦人飲食重要調料。
 「糸」同「長」字型，體現秦人製作麵過程之中動作同品嚐喜悅。
 「心」字型，體現秦人忠厚朴魯、誠信熱忱嘅性情。
 「月」字型，通「肉」，指彪悍嘅秦人鍾意食肉，秦人為「虎狼之師」。
 「馬」同「戈」字型，體現秦人尚武。
 歌謠之中所謂「馬大王」，指秦將白起戰勝趙奢後裔「馬服諸侯王」、「坐車返咸陽」嘅故仔。
 歌謠之中「咸陽」，突出秦地中心為咸陽。

車夫形象構造歌謠 
陝西民俗學會理事靳應祿稱，字表示推獨輪車賣麵車夫嘅形象。戶縣大王鎮康王村有老人講，字就產生於康王村一帶，與過去嘅地軲轆車有關。

「一點飛上天」，指賣麵車夫嘅草帽。
 「留個鈎仔掛麻糖」，指掛嘅麻糖。
 「東一扭，西一扭」，指推車走路時左右扭動以保持平衡。
 「左一長，右一長」，指車幫上搭著嘅長形麵袋。
 「馬」字同「穴」字，分別代表咗男、女。
 發音「Biáng」形容肚餓時食麵，嘴裏頭發嘅聲，同時暗指性交，將「食、色、性」黐埋一齊。

其他講法 
咸陽市有研究者認為字歌謠係秦始皇大軍嘅「軍歌」，藉以展現虎狼之師嘅魄力。

亦有說法認為，此歌謠為秦國招賢令，招攬六國賢士歸秦。

造字傳說與研究 

關於“”一字嘅造字來源說法較多，民間傳說多包含牽強附會。

無名秀才造字傳說 
民間傳說“”字為民間一無名秀才所造，時代唔詳。

傳說，一名窮困潦倒、飢腸轆轆嘅秀才趕往咸陽時，路過一間麵館，聽到其中傳出“Biáng——Biáng——” 嘅做麵聲音，食咗一碗色香味美嘅褲頭帶一般寬嘅麵條。

食完，但係發現囊中羞澀無法付賬，就哀求店家寫字代替。佢按照店家“BiángBiáng麵”嘅發音，感慨自己一路坎坷，一邊歌道：“一點飛上天，黃河兩邊彎；八字大張口，言字往裡走，左一扭，右一扭；西一長，東一長，中間加個馬大王；心字底，月字旁，留個勾搭掛麻糖；推咗車車走咸陽。”一邊寫低咗“”字。

秦始皇造字傳說 
民間傳說話字係秦始皇下令造嘅。

傳說，秦朝時，咸陽街頭有個老人推車沿街叫賣BiángBiáng麵，由渭河攞水，見食客，就用力拉麵團，直到變成又長又闊，掟入滾水煮熟，入碗加調料同油。

住咸陽嘅秦始皇食厭咗山珍海味。一個宦官出街上買咗碗「BiángBiáng麵」畀佢，秦始皇胃口大開。視之為「御用麵」，唔畀平民隨意食到，故御賜複雜字型，令百姓寫唔出。

清初洪幫圖符研究 

喺四川盆地，流傳住兩個婦孺皆知嘅複雜漢字同 ，佢哋嘅內部結構同字好類似。類似結構嘅漢字喺十幾個省市流傳，300幾年來都有出現，但只係喺民間相傳，從無傳統典籍收錄。

重慶一帶嘅字同四川一帶嘅字，都讀做「zuí」，即係當地​方言入面嘅「賊」，意指強盜。為咗方便記憶，佢哋同樣亦有歌謠對應，喺當地鄉村中人人都識背誦。

有觀點認為，呢啲漢字同清初東南沿海地區啱啱興起嘅洪幫圖符十分類似，可能為洪幫隱語秘符，由於洪幫各派係由南至北擴展傳播，而將該圖符傳播各地，尤其係四川盆地，演化為漢字。 

現存資料中顯示，洪幫興起初期，東南沿海一帶嘅開香堂佈置中有圖符與四川盆地流行嘅同兩字幾乎完全相同。

由於洪幫歷來多有組裝祕字作為隱語嘅傳統，我哋可以用拆字法解讀呢個圖符：

上部「亠、二、口、糸、糸」同下部「心」構成咗「戀」字，指「留戀」 。
 左右兩旁嘅「月」同「戈」喺圖符中原為對稱形狀，如新月初升，指「月」，省寫代指「明」。
 中部嘅「馬」、「長」同下面嘅「辶」，隱含「一馬當先」、「馬行千里」、「長途跋涉」之類含義。

因此，圖符中可能隱含「留戀大明，一馬當先」之意。喺傳播過程中，可能慢慢發生變化，最終演化成為當地民間字符，傳播越遠，其字型變化可能越大。可以睇得出，四川盆地嘅同兩字省略咗「辶」，而陝西嘅字加咗「穴」字頭。

有趣嘅係呢個字流傳到潮州話地區時，被當地民眾認爲同「戀愛」個「戀」字同義，不過讀音唔同，喺江夏懋亭氏編著嘅《彙集雅俗通十五音全本》中，收入潮州話「雞」部、「時」母、陰入調，讀音爲「soih4」，同當地話「𩐅椅腳」、「𩐅齒縫」個「𩐅」字同音。根據《潮汕十八音字典普通話對照》，呢個字同「戀」字係同義唔同字、唔同音，各部件都可以解釋戀愛嘅狀態：「言」談，係戀愛嘅中心；「絲」係「纏綿」二字嘅偏旁；「日」、「月」同兩個「長」代表時時刻刻、長長久久，戰「馬」同「干戈」反映三角戀同情敵爭持嘅情況。當地人認爲呢個字形將戀愛描述得錯綜複雜、淋漓盡致。

對比四川盆地一帶嘅「zuí」字同埋洪幫開香堂嘅圖符，呢個「soih4」字亦都相當相似，只係多出「日」同「干」。如果洪幫圖符中嘅「月」係「明朝」個「明」字嘅省寫，「soih4」嘅寫法就係「日」同「月」齊現。而「干」同「戈」都係武器。可以相信呢個「soih4」字嘅字形，亦係同一來源。

呢個「soih4」字仲未獲統一碼收錄。王謝揚喺2017年已經向Unicode申請收入呢個字。

辭書收錄 
 傳統辭書《說文解字》、《康熙字典》、《字彙》、《漢語大字典》、《中華字海》等等，都未收錄此字。
 截至民國年間嘅各地傳統方志中，較少涉及民間小食，仲未發現有關麵嘅記載。
 《都市方言辭典》收錄呢個詞。

電腦輸入同顯示

收錄入統一碼 
喺2006年，井作恒同康立論喺電郵傾過之後，就提交咗字，比現行字形少咗個「心部件」。然而，呢個字交到IRG之後，喺2007年，Marnen Laibow-Koser指出井作恒畀出嚟嘅構字式爲「⿺辶⿱穴⿰月⿰⿲⿱幺長⿱言馬⿱幺長刂」，佢嘅長度係18個碼位，唔符合當時《核心規約》入面長度唔可以超過16嘅規定。2008年，TCA同埋日方認爲呢個提案嘅字「字形模糊」，應該要釐清。2009年，呢個字轉移到中日韓統一表意文字擴展區E提案後，山本知指出佢缺少咗「心部件」呢個問題，最終呢個字嘅提案畀人移除咗。喺「急用漢字」區嘅收錄討論度，與會者亦都傾過呢個字，最終日方同韓方代表認爲佢唔算急用，只可以移去審議擴展區G收錄字嘅WS 2015中。

同時，范銘向統一碼提交增收字嘅申請。其後，喺統一碼審議新字收錄嘅WS 2015度，呢個字嘅正體代號爲UTC-00791，以胡勁濤、孫立新、史鵬飛等著作嘅《都市方言辭典》作爲證據；佢嘅類推簡化字則爲UTC-01312，使用嘅證據爲施韻佳、梁貴紅、崇蓉蓉等喺《重慶科技學院學報》發表嘅文章〈Biáng形紋樣探究〉。遺憾嘅係，提交嘅字形與引用證據之間有差異，正體嘅提交字形係呢個字最常見嘅寫法，但引用證據中入面嘅寫法，卻少咗「刂部件」而且「月部件」變大咗，寫成；簡體的提交字形爲，但係引用證據嗰篇文章中顯示嘅對應正體係，「刂部件」變成了「戈部件」，兩個「幺部件」亦變成「糸部件」。呢啲字形差異唔只引起討論，仲引起過意料之外嘅衍生提案，譬如日本嘅鈴木俊哉提出過「中日韓合體表意字符」呢個概念，以字嚟兼容各種異體，甚至可以容許噉樣的字。

最後，呢個漢字喺2020年3月10日更新嘅Unicode 13.0版本裏面，獲統一碼聯盟收錄到中日韓統一表意文字擴展區G區塊入面。
正體字的編碼爲，簡化字的編碼爲。

思源字體嘅表示 
思源宋體和思源黑體通過組字的特性，可以將“⿺辶⿳穴⿰月⿰⿲⿱幺長⿱言馬⿱幺長刂心”顯示為“”。

2.000版起嘅思源黑體已經收錄呢隻字，但由於嗰陣統一碼都仲未發佈，喺更新前都仲未可以正常使用。

飲食民俗

民間歌謠 
有關中民謠稱：

賈平凹將佢概括為：

呢展現咗關中剛烈火辣嘅秦風秦味，以及佢哋對麵同油潑辣子嘅熱愛。

關中俗諺稱：

意指過門需要打罵令佢聽話，整麵亦都要反覆搓壓先有「筋道」。

陝西民謠稱：

意指麵同秦腔對百姓生活嘅重要性。

民間傳說

康熙皇帝相關傳說 
相傳，清朝康熙皇帝假扮為商人巡查西北地區，路過陝西省臨潼縣魚池村時，借住喺一戶房姓人家，房家攞麵嚟招待。康熙好鍾意呢隻面，稱讚不絕，趁機詢問其做法，房家人講：「紅嘴綠葉玉石板，金色魚兒浮水面，釜中兩沸即成餐」，並詳細交待咗原料、配料同製作方法。康熙返京之後命御膳房烹製，但都唔成功，故詔令房氏入京幫佢整麵。為表感謝，皇帝恩准魚池村唔使納糧。因此名震天下。

市場與文化推廣 

麵喺關中地區傳統上十分流行，亦因其獨特風味兒走向城市，陝西西安等地有眾多麵館，北京等外地城市亦有麵館售賣麵。

近年來，一家名為「Noodle King」嘅麵連鎖店喺西安以及其佢城市開設眾多分店2003年12月，西安眼鏡山野人家嘅眼鏡山野麵俾中國烹飪協會認定為第三屆“中華名小食”。

作為陝西麵食嘅代表之一，加之獨一無二嘅讀音與字型，麵包含有豐富而獨特嘅民俗文化。 2009年10月，西安市非物質文化遺產保護中心喺麵故鄉嘅戶縣康王村組織咗麵“老碗會”，當地村民希望將此麵製作技藝申報非物質文化遺產，還可打造專營麵嘅餐飲旅遊村。

歌頌17px麵嘅秦腔演唱
 央視國家地理頻道：特立獨行——陝西十大怪
 西部網：西安小食之biangbiang麵列傳
 中國日記：Chewing the fat in Xi'an

麪條嘢食‏‎
陝西